E E L N Õ U

NARVA LINNAVALITSUS

K O R R A L D U S

Narva


                    
 
                  
                             .03.2016.a nr _____ -k

Avaliku ürituse „Heategevuslik Lõbus jooks 2016” loa taotluse rahuldamine

1. Asjaolud ja menetluse käik

18.03.2016.a. esitas MTÜ Motus, reg. kood 80364408 Narva Linnavalitsusele avaliku ürituse loa taotluse.

MTÜ Motus kavandab viia läbi 02.04.2016.a. kell 12.00-14.00 Narva linnas avalikkusele suunatud ürituse „Heategevuslik Lõbus jooks 2016“. Sihtgrupiks on linnaelanikud ja külalised. Eeldatav maksimaalne osavõtjate arv on 100 inimest. Üritus on ilma turvariskita ning selle läbiviimise jooksul ei toimu liikluse ümberkorraldamist. Ürituse raames toimub jooks. Üritus on heategevuslik, kõik kogutud rahalised vahendid lähevad Narva asenduskodu jaoks spordiinventari soetamiseks. Ürituse raames korraldatakse karastusjookide ja toidu müük.
 

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 21.05.2015.a. määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.
3. Otsus

3.1. Rahuldada MTÜ Motus taotlus avaliku ürituse „Heategevuslik Lõbus jooks 2016” läbiviimiseks. 

3.2. Avaliku ürituse korraldajaks on MTÜ Motus, reg. kood 80364408, Daumani 17-57, Narva.

3.3. Jooksu marsruudiks on Puškini tänav T1 – Tuleviku tänav – Viru tänav – Koidula tänav – Pimeaia tänav – Sepa tänav – Sadama tee – Jõe tänav – Linnuse tänav –Raja tänav.
3.4. Karastusjookide ja toidu müügi kohaks on Puškini tänav T1.

3.5. Avalik üritus algab 02.04.2016.a. kell 12.00 ning lõpeb kell 14.00.

3.6. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord ” kehtestatud nõudeid.

4. Rakendussätted

4.1. Arhitektuuri- ja Linnaplaneerimise Ametil teha korraldus taotlejale teatavaks.
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

